text: Juletræerne i Sønderborg stjålet
  20 december 2013 kl. 09.19
  10 til 15 af de juletræer Sønderborg Handelsforening har op ned igennem centrum af Sønderborg er blevet stjålet
  Julen og juletræer er to uadskillelige størrelser, men i Sønderborg er der tilsyneladende nogle, der ikke har råd til selv at købe et. I hvert fald er omkring et dusin juletræer stjålet fra midtbyen.
  - Det er kedeligt, at sådan noget sker. Det er desværre lidt en tendens, hvor flere og flere træer bliver stjålet år efter år, siger Tage Christensen formand for Borgerforeningen i Sønderborg.
  Det er borgerforeningen som står for at sætte juletræerne op. Det er også dem der, når butikkerne lukker den 23. december, samler dem sammen og giver til dem alle til Kirkens Korshær
  Borgerforeningen har i år sat 100 nordmannsgranjuletræer op i Sønderborg. Derudover har de 25 i reservere som der desværre har været behov for i år.
  - Det må være en underlig fornemmelse at sidde hjemme ved familien juleaften og derefter danse om et juletræ, som man har stjålet nede i byen, siger Tage Christensen
  Et nordmannsgran som dem i Sønderborg koster mellem 200 og 300 kroner
  